Bárður Nielsens regjering

Bárður Nielsens regjering var Færøyenes regjering fra 16. september 2019 til 22. desember 2022. Regjeringen ble dannet som en flertallsregjering utgått fra Sambandsflokkurin, Fólkaflokkurin og Miðflokkurin.

Lagmann (regjeringssjef eller statsminister) Bárður Nielsen avskjediget utenriks- og kulturminister Jenis av Rana for illojalitet 8. november 2022. Dette skjedde etter at Rana oppfordret andre regjeringsmedlemmer til ikke å gjennomføre et lovvedtak. Samme dag bestemte Miðflokkurin seg for å trekke sin støtte til regjeringen, som dermed mistet sitt parlamentariske flertall. Opposisjonspartiene aktet ikke å støtte regjeringen. Den 9. november utskrev Nielsen nyvalg i desember.

Etter valget ble Nielsens regjering avløst av Aksel V. Johannesens andre regjering.

Referanser 

Færøyske regjeringer
2019 på Færøyene
Portal:Færøyene/artikler